पाएं अपने शहर की ताज़ा ख़बरें और फ्री ई-पेपरडाउनलोड करें
लोकल अनाज मंडी में गेहूं की लिफ्टिंग धीमी गति से होने पर मंडी में काम करने वाले मजदूरों ने शनिवार सुबह हड़ताल का एलान कर काम ठप कर दिया। मजदूरों ने ये कहते हुए काम न करने का एलान किया कि मंडी में पहले से ही शेड के अंदर और बाहर गेहूं की बोरियां लाखों की गिनती में पड़ी हैं, जिस कारण मजदूरों को नई आ रही फसल मंडी में उतारने के लिए डबल मेहनत करनी पड़ रही है और टाइम भी खराब होता है। मजदूरों ने कहा कि जब तक लिफ्टिंग तेज नहीं की जाती, वे काम नहीं करेंगे। इसकी जानकारी जैसे ही जिला प्रशासन तक पहुंची तो डीसी अपनीत रियात ने मजदूर नेताओं, डीएफसी, एसडीएम, मार्केट कमेटी के अधिकारियों समेत आढ़ती एसोसिएशन के पूर्व प्रधान सुधीर सूद को अपने घर बुलाकर मीटिंग की। उन्हांेने मजदूर नेताओं को विश्वास दिलाया कि आज से लिफ्टिंग का काम तेज करवाया जाएगा और आगे से ऐसी मुश्किल नहीं आने दी जाएगी। अधिकारियों की तरफ से दिए गए विश्वास के बाद मजदूरों ने हड़ताल वापस ले ली और काम शुरू कर दिया।
धीमी लिफ्टिंग के लिए हम जिम्मेदार नहीं : ठेकेदार चमन लाल
लिफ्टिंग का काम संभाल रहे ठेकेदार चमन लाल ने कहा कि लिफ्टिंग की धीमी गति के लिए वह जिम्मेदार नहीं हैं। जब खरीद शुरू हुई तब पहले 6 दिन अधिकारियों ने लिफ्टिंग शुरू नहीं करने दी। बारिश में गेहूं भीगा तो एजेंसियों के अधिकारियों ने कहा कि जब तक फसल सूख नहीं जाती तब तक लिफ्टिंग नहीं होगी। तीसरा बड़ा कारण लेबर की कमी है। उन्हांेने होशियारपुर मंडी से फसल उठाने को 40 से ज्यादा गाड़ियां लगा रखी हंै। उधर, डीएफसी रजनीश कुमारी व एसडीएम अमित महाजन अनाज मंडी पहुंचे और ठेकेदार को लिफ्टिंग के लिए कहा।
पहली मई तक पिछले साल के मुकाबले 1.70 क्विंटल गेहूं अधिक पहुंची
मार्केट कमेटी होशियारपुर से प्राप्त जानकारी के मुताबिक जिले की कुल 18 मंडियों में अब तक 4 लाख 62 हजार 180 क्विंटल गेहं की खरीद की जा चुकी है। इसमें 2 लाख क्विंटल के लगभग फसल की लिफ्टिंग हुई है। होशियारपुर मंडी की बात करें तो यहां पर 5 लाख गेहूं से भरी बोरी मंडी में पड़ी हुई है, जिसकी लिफ्टिंग होनी है। पिछले साल के मुकाबले इस सीजन में गेहूं की फसल की पैदावार बढ़ी है। मार्केट कमेटी के मुताबिक 2020 के सीजन में 1 मई तक 2 लाख 92 हजार 180 क्विंटल फसल जिले की मंडियों में पहुंची थी, जो इस सीजन में बढ़कर 4 लाख 62 हजार 180 क्विंटल तक पहुंच गई है। यह 1,70,00 क्विंटल अधिक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn